VGI ยอดโฆษณาฟื้น
การฟื้นตัวของกิจกรรมทางเศรษฐกิจที่เกือบเข้าสู่ภาวะปกติ เป็นปัจจัยบวกที่จะทำให้ VGI ซึ่งทำธุรกิจสื่อโฆษณาครบวงจร กลับมาเติบโตโดดเด่นอีกครั้ง
การฟื้นตัวของกิจกรรมทางเศรษฐกิจที่เกือบเข้าสู่ภาวะปกติ เป็นปัจจัยบวกที่จะทำให้ VGI ซึ่งทำธุรกิจสื่อโฆษณาครบวงจร กลับมาเติบโตโดดเด่นอีกครั้ง
18 มิ.ย. 2565

คุณค่าบริษัท
การฟื้นตัวของกิจกรรมทางเศรษฐกิจที่เกือบเข้าสู่ภาวะปกติ เป็นปัจจัยบวกที่จะทำให้บริษัท วีจีไอ จำกัด (มหาชน) หรือ VGI ซึ่งทำธุรกิจสื่อโฆษณาครบวงจร กลับมาเติบโตโดดเด่นอีกครั้ง หลังจากผลประกอบการงวดปี 2564/2565 (เม.ย. 2564-มี.ค. 2565) พลาดท่าพลิกมาขาดทุน 120 ล้านบาท จากงวดปี 2563/2564 (เม.ย. 2563-มี.ค. 2564) ที่มีกำไรกว่า 979 ล้านบาท
โดยเฉพาะการฟื้นตัวของสื่อโฆษณานอกบ้าน ซึ่งเป็นรายได้หลักของ VGI คาดจะมีรายได้เพิ่มขึ้นไปอยู่ในระดับ 80% ของช่วงก่อนโควิด เนื่องจากการฟื้นตัวของจำนวนผู้โดยสารรถไฟฟ้าบีทีเอสที่คาดว่าจะเพิ่มขึ้นเป็นประมาณ 500,000 คนต่อวัน จากเดิมประมาณ 230,000 คนต่อวัน และมีอัตราการใช้พื้นที่อยู่ที่ 50-55%
ส่วนธุรกิจบริการด้านดิจิทัล คาดจะดีขึ้นเช่นกัน เนื่องจากการเพิ่มขึ้นของรายได้จากการขายประกันภัยภายใต้บริษัท แรบบิท แคร์ จํากัด และการรับรู้รายได้จากธุรกิจบริการสินเชื่อดิจิทัลภายใต้บริษัท แรบบิท แคช จํากัด เป็นปีแรก
นอกจากนี้ จะมีการรับรู้ผลการดำเนินงานของบริษัท แฟนสลิ้งค์ คอมมูนิเคชั่น จํากัด ซึ่งดำเนินธุรกิจเป็นผู้ให้บริการด้านอี-คอมเมิร์ซในรูปแบบ Omni-Channel และผู้นำด้านการบริหารจัดการสินค้าจากแบรนด์ชั้นนำจากประเทศจีน พร้อมทั้งขยายการกระจายสินค้าสู่ร้านค้าในรูปแบบออฟไลน์ เข้ามาแบบเต็มปีอีกด้วย
ขณะที่ การเข้าไปลงทุนในบริษัท เจ มาร์ท จำกัด (มหาชน) หรือ JMART จะทำให้ VGI สามารถหาโอกาสในการสร้าง synergy ธุรกิจร่วมกัน และยังสามารถขยายเครือข่ายการกระจายสินค้าของแฟนสลิ้งค์ผ่านเครือข่ายของเจ มาร์ท และบริษัท ซิงเกอร์ประเทศไทย จำกัด (มหาชน) หรือ SINGER ได้ด้วย
รวมทั้งการเข้าไปลงทุนในบริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) หรือ NINE ซึ่งเป็นผู้ได้สิทธิในการบริหารพื้นที่เชิงพาณิชย์บนเครือข่ายรถไฟฟ้าบีทีเอส ก็จะทำให้ VGI สามารถใช้ประโยชน์จากการตลาดร่วมกันได้
ขณะที่ ผู้บริหารมั่นใจผลประกอบการงวดปี 2565/2566 (เม.ย. 2565-มี.ค. 2566) จะสามารถพลิกกลับมามีกำไรสุทธิได้อย่างแน่นอน โดยตั้งเป้าหมายรายได้ไว้ที่ 6,500-7,000 ล้านบาท และจะมี EBITDA Margin ที่ 20%
ด้านบล.เคทีบีเอสที คาดกำไรสุทธิงวดปี 2565/2566 อยู่ที่ 625 ล้านบาท พลิกฟื้นจากขาดทุนสุทธิ 120 ล้านบาท ในงวดปี 2563/2564 จาก 1) รายได้ที่ฟื้นตัวในทุกธุรกิจโดยเฉพาะรายได้ OOH media ที่ฟื้นตัวตามเศรษฐกิจที่ฟื้นตัวหลังโควิดคลี่คลาย และรับรู้รายได้จากแฟนสลิ้งค์ 2) อัตรากำไรขั้นต้นขยายตัวจาก utilization rate ที่ดีขึ้น และ 3) equity income ฟื้นตัว จาก KEX ที่ฟื้นตัวและรับรู้ส่วนแบ่ง JMART เต็มปี
…
รายชื่อผู้ถือหุ้นใหญ่
รายชื่อกรรมการ